# Zmluva o vzájomnej spolupráci

*uzatvorená v zmysle ust. § 269 ods. 2 zákona č. 513/1991 Zb. Obchodný zákonník v platnom znení (ďalej len „****Zmluva****“) medzi:*

# VEPOS Horného Turca n. o.

Sídlo: Horná Štubňa 538, 038 46 Horná Štubňa

IČO: 51743591

Zastúpená: JUDr. Mária Kevická, PhD., riaditeľka (ďalej len „**VEPOS HT**“)

a

# Základná škola, Horná Štubňa, 494

Sídlo: Horná Štubňa 494, 038 46 Horná Štubňa

IČO: 378 111 51

Zastúpená: Mgr. Zdenka Ižipová, riaditeľka

IBAN: SK63 0200 0000 0016 3533 3356

(ďalej len „**Partner**“)

(ďalej spolu len „**Zmluvné strany**“)

**Článok I**

**Predmet spolupráce**

1. Zmluvné strany sa dohodli na vzájomnej spolupráci v rámci projektov, o.i. *Deň Zeme*, *Bazár šatstva a kníh, Výkup papiera,* ktoré sú realizované VEPOSOM HT a ktoré sa týkajú vzdelávania v oblasti ochrany životného prostredia, za podmienok v uvedených v tejto Zmluve. Cieľom spolupráce je podpora environmentálnej výchovy v školách a školských zariadeniach a výchova k zodpovednému prístupu vo vzťahu k životnému prostrediu. (ďalej spolu len „**Predmet spolupráce**“)
2. **Spolupráca Zmluvných strán spočíva najmä v nasledujúcich záväzkoch:**
3. Partner sa zaväzuje prostredníctvom aktivít realizovaných VEPOSOM HT zapojiť deti od útleho veku do problematiky ochrany životného prostredia, separovania odpadov a znižovania ich tvorby v domácnostiach,
4. Partner sa zaväzuje zapájať do aktivít realizovaných VEPOSOM HT,
5. Partner sa zaväzuje sprostredkovane ovplyvňovať zodpovedný prístup k ochrane životného prostredia v rodine,
6. VEPOS HT sa zaväzuje zabezpečiť zdokumentovanie priebehu projektu, vrátane fotografií v súlade s platnými právnymi predpismi,
7. VEPOS HT sa zaväzuje uhradiť Partnerovi odmenu spojenú s plnením Predmetu spolupráce vo výške 30,- EUR za každú riadne splnenú aktivitu v termíne do 30.06.2023,
8. VEPOS HT sa zaväzuje zabezpečiť vyhodnotenie splnených aktivít najneskôr do 31.07.2023.

**Článok II**

**Doba trvania a zánik Zmluvy**

1. Zmluvné strany uzatvárajú Zmluvu o spolupráci na dobu určitú, a to odo dňa podpisu do dňa 31.07.2023.
2. Zmluvu o spolupráci je možné pred dňom zániku podľa ust. Čl. II ods. 1 ukončiť:
   1. vzájomnou dohodou obidvoch Zmluvných strán;
   2. odstúpením pri závažnom porušení Zmluvy o spolupráci, s účinnosťou momentom doručenia oznámenia o odstúpení druhej Zmluvnej strane.

**Článok III**

**Záverečné ustanovenia**

1. Zmluva nadobúda platnosť dňom podpisu Zmluvných strán a účinnosť dňom nasledujúcim po zverejnení v zmysle platnej legislatívy.
2. Zmluva je vyhotovená v 2 rovnopisoch s rovnakou právnou silou, 1 rovnopis obdrží VEPOS HT, 1 rovnopis obdrží Partner.
3. Všetky zmeny alebo doplnky Zmluvy môžu byť vykonané iba formou vzostupne číslovaných písomných dodatkov podpísaných oboma Zmluvnými stranami, ktoré sa následne stanú neoddeliteľnou súčasťou Zmluvy.
4. Ak je ktorékoľvek ustanovenie Zmluvy neplatné, odporovateľné alebo nevymáhateľné alebo sa takým stane, nebude to mať vplyv na platnosť a vymáhateľnosť jej ďalších ustanovení, ak je možné toto ustanovenie oddeliť od Zmluvy ako celku. Zmluvné strany vyvinú maximálne úsilie s cieľom nahradiť také ustanovenie novým, ktoré bude svojím obsahom a účinkom čo najviac podobné neplatnému, odporovateľnému alebo nevymáhateľnému ustanoveniu.
5. Zmluvné strany vyhlasujú, že si Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto Zmluve považujú Zmluvné strany za určité a zrozumiteľné. Zmluvné strany na znak svojho súhlasu s obsahom tejto Zmluvy túto Zmluvu vlastnoručne podpísali.

V Hornej Štubni, dňa 12.04.2023 V Hornej Štubni, dňa \_\_.04.2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Mária Kevická, PhD. Mgr. Zdenka Ižipová**

VEPOS HT Partner